b'\n_START_ARTICLE_\nMaat\n_START_SECTION_\nMaat som et prinsipp\n_START_PARAGRAPH_\nMaat som et prinsipp ble utformet for \xc3\xa5 m\xc3\xb8te de komplekse behovene for den begynnende egyptiske staten som omfavnet ulike folk med motstridende interesser. Utviklingen av slike regler s\xc3\xb8kte \xc3\xa5 avlede kaos og bli grunnlaget for egyptisk lov. Fra en tidlig periode ville kongen beskrive seg selv som \xc2\xabherre av Maat\xc2\xbb som p\xc3\xa5b\xc3\xb8d med sin munn den Maat som han unnfanget i sitt hjerte_NEWLINE_Betydningen av Maat utviklet seg til et punkt hvor det omfavnet alle aspekter i eksistensen, inkludert det grunnleggende likevekten i universet, forholdet mellom de ulike bestanddeler, sesongenes sykluser, himmelske bevegelser, religi\xc3\xb8se observasjoner og rettferdig fordeling og handel, \xc3\xa6rlighet og sannhet i sosiale samspill._NEWLINE_Oldtidens egyptere hadde en dyp overbevisning om en underliggende hellighet og enhet innenfor universet. Kosmisk harmoni ble oppn\xc3\xa5dd ved korrekt offentlig og rituelt liv. Alle forstyrrelser i den kosmiske harmoni kunne ha f\xc3\xb8lger for den enkelte som det kunne ha det for staten. En ugudelig kongen kunne f\xc3\xb8re til at det ble sult eller blasfemisk blindhet for den enkelte. I opposisjon til den riktige orden uttrykt i konseptet til Maat er konseptet til Isfet: kaos, l\xc3\xb8gner og vold._NEWLINE_I tillegg til betydningen av Maat, var flere andre prinsipper innenfor oldtidens egyptiske lov vesentlig, inkludert en opprettholdelse av tradisjonen framfor endringer, viktigheten av retorisk dyktighet (men metoder for overtalelser, som i gresk retorikk, var ikke en del av egyptisk retorikk), og betydningen av \xc3\xa5 oppn\xc3\xa5 objektivitet og sosial rettferdighet. I en tekst fra mellomriket (2062 til ca 1664 f.Kr.), erkl\xc3\xa6rte Skaperen at \xc2\xabJeg har gjort hver mann lik hans neste\xc2\xbb. Maat p\xc3\xa5kalte den rike til \xc3\xa5 hjelpe de mindre heldige framfor \xc3\xa5 utnytte dem, noe som har sitt ekko i graverkl\xc3\xa6ringer: \xc2\xabJeg har gitt br\xc3\xb8d til de sultne og kl\xc3\xa6r til de nakne\xc2\xbb og \xc2\xabjeg var en ektemann til enken og far til de foreldrel\xc3\xb8se\xc2\xbb._NEWLINE_For det egyptiske sinn knyttet Maat alle ting sammen i en uforgjengelig enhet: universet, den naturlige verden, staten, og de enkelte ble alle sett p\xc3\xa5 som deler av en bredere orden frambrakt av Maat. Generelt kan man hevde at de underliggende konseptene til taoisme og konfucianisme har til tider likhet med Maat.\n_START_SECTION_\nMaat og loven\n_START_PARAGRAPH_\nDet er lite bevart litteratur som beskriver praksisen av oldtidens egyptiske lov. Maat var \xc3\xa5nden i hva loven eller den juridiske rettferdighet var ut\xc3\xb8vd etter framfor en detaljert juridisk redegj\xc3\xb8relse av regler (som eksempelvis Moseloven p\xc3\xa5 1000-tallet f.Kr.). Maat var normen og de grunnleggende verdier som utgjorde bakteppet for ut\xc3\xb8velsen av rettferdighet slik at den i prinsippet ble utf\xc3\xb8rt i sannheten og rettferdighetens \xc3\xa5nd. Fra 5. dynasti (ca. 2510-2370 f.Kr.) var vesiren ansvarlig for rettferdigheten og ble da kalt for \xc2\xabMaats prest\xc2\xbb og i senere perioder bar dommere bilder av Maat._NEWLINE_Senere l\xc3\xa6rde og filosofer kom ogs\xc3\xa5 til legemliggj\xc3\xb8re konseptene fra visdomslitteraturen, eller sebayt. Disse \xc3\xa5ndelige tekstene var opptatt av vanlige sosiale eller profesjonelle situasjoner og hvordan disse best kunne bli l\xc3\xb8st eller adressert i Maats \xc3\xa5nd. Det var meget praktiske r\xc3\xa5d og tilsvarende basert p\xc3\xa5 de enkelte eksempler slik at noen f\xc3\xa5 s\xc3\xa6rskilte og generelle regler kunne bli avledet fra dem._NEWLINE_I l\xc3\xb8pet av den greske periode (som begynte med Ptolemaios I Soter) i egyptisk historie, eksisterte greske lover parallelt med de tradisjonelle egyptiske. Egyptisk lov bevarte kvinners rettigheter slik at de hadde lov til \xc3\xa5 fungere uavhengig av menn og selv eie betydelig med personlig eiendom. Til tider hadde egyptisk lov innflytelse p\xc3\xa5 de langt mer restriktive konvensjonene til grekerne og romerne.\n_START_SECTION_\nMaat og skriverne\n_START_PARAGRAPH_\nSkriverne hadde framst\xc3\xa5ende posisjon i oldtidens egyptiske samfunn i lys av deres betydning i formidlingen av religi\xc3\xb8s, politisk og kommersiell informasjon._NEWLINE_Tot var skrivernes beskytter og ble beskrevet som den \xc2\xabsom avsl\xc3\xb8rer Maat og beregner Maat; som elsker Maat og gir Maat til den gj\xc3\xb8rende Maat.\xc2\xbb I tekster som Amenemopes instruksjoner er skriver henstilt til \xc3\xa5 f\xc3\xb8lge forskriftene til Maat i b\xc3\xa5de sitt private liv som i sitt arbeid. Formaningene om \xc3\xa5 leve i henhold til Maat er av en slik art at disse instruksjonstekster har blitt beskrevet som \xc2\xabMaatlitteratur\xc2\xbb.\n_START_SECTION_\nMaat som gudinne\n_START_PARAGRAPH_\nMaat var gudinne for harmoni, rettferdighet og sannhet, representert som en ung kvinne. Hun var framstilt sittende eller st\xc3\xa5ende, holdende et septer, symbolet p\xc3\xa5 makt, i sin ene hand og en ankh, symbolet p\xc3\xa5 evig liv i den andre. Tidvis er hun avbildet med vinger p\xc3\xa5 hver arm eller som en kvinne med strutsfj\xc3\xa6r p\xc3\xa5 hodet. Avbildninger av Maat som en gudinne er nedtegnet fra s\xc3\xa5 tidlig som det gamle rike (ca. 2680 til 2190 f.Kr.)._NEWLINE_Solguden Ra kom fra den skapelsen opphavelig jordhaug etter at han hadde plassert sin datter Maat i stedet for Isfet (kaos). Kongen arvet plikten \xc3\xa5 sikre at Maat forble p\xc3\xa5 sitt sted og de er med Ra sagt \xc3\xa5 \xc2\xableve p\xc3\xa5 Maat\xc2\xbb. Farao Akhnaton (regjerte 1372-1355 f.Kr.) var den som i s\xc3\xa6rdeleshet la vekt p\xc3\xa5 konseptet i en slik grad, hevdet John D. Ray, at kongens samtidige s\xc3\xa5 p\xc3\xa5 det som intoleranse og fanatisme. En del konger la Maat til sine egne navn, s\xc3\xa5ledes ble referert til som \xc2\xabHerre av Maat\xc2\xbb, eller Meri-Maat (\xc2\xabelsket av Maat\xc2\xbb). Da troen p\xc3\xa5 Tot vokste i den egyptiske gudeverden og begynte \xc3\xa5 overta tidligere mytologiske forstillinger i Hermopolis om Ogdoaden, ble det sagt at hun var mor av Ogdoaden og Tot var faren._NEWLINE_I Duat, den egyptiske underverden, ble det sagt at hjertene til de d\xc3\xb8de ble veid mot hennes prinsipp, framstilt som \xc2\xabMaats fj\xc3\xa6r\xc2\xbb, noe som symbolsk representerte Maats konsept i hallen til de to sannheter. Et hjerte som ble veid og bed\xc3\xb8mt som uverdig ble slukt av gudinnen Ammit og hjertets eier ble d\xc3\xb8mt til \xc3\xa5 forbli v\xc3\xa6rende i Duat. Hjertet ble betraktet som det stedet hvor sjelen oppholdt seg. De med gode og rene hjerter (sjeler) ble sendt til Aaru. Osiris ble sett p\xc3\xa5 som vokteren av portene til Aaru etter at han ble en del av den egyptiske gudeverden og forskj\xc3\xb8v Anubis i Ogdoaden-tradisjonen.\n_START_SECTION_\nMaats templer\n_START_PARAGRAPH_\nDe eldste bevis p\xc3\xa5 et dedikert tempel for Maat er i tiden til det nye rike (ca. 1569 til 1081 f.Kr.). Farao Amenhotep III bestilte et tempel i Karnak-komplekset, men tekstbevis indikerer at andre templer for Maat bar lokalisert i Memfis (Egypt)|Memfis og ved Deir-el-Medineh.\n_START_SECTION_\nTekstlige temaer\n_START_PARAGRAPH_\nAni-papyrusen, opprettet en gang rundt 1250 f.Kr. i det 19. dynasti i det nye rike, er et manuskript satt sammen av en egyptisk skriver ved navn Ani, som har gitt navn til teksten. Teksten utgj\xc3\xb8r en s\xc3\xa6rskilt sammensetning av erkl\xc3\xa6ringer og forhekselser som hadde til hensikt \xc3\xa5 hjelpe den d\xc3\xb8de i etterlivet. Teksten gir et inntrykk av de verdier som oldtidens egyptere verdsatte._NEWLINE_Maats l\xc3\xa6re er representert i 42 negative bekjennelser i dette manuskriptet. Listen er tatt fra en opphavsfri liste gjort av E. A. Wallis Budge fra en utgivelse tidlig p\xc3\xa5 1900-tallet, men nyere oversettelser fra nyere forskning kan skille seg en del fra f\xc3\xb8lgende:'